**Հ Ա Շ Վ Ե Տ Վ ՈՒ Թ Յ ՈՒ Ն**

**ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչության 2019 թվականի փետրվար**

**ամսվա կատարած աշխատանքների**

ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչությունը 2019 թվականի փետրվար ամսվա ընթացքում կատարել է հետևյալ աշխատանքները.

* + - 1. Ընդունվել է ՀՀ Վարչապետի 26.02.2019թ.-ի «Աշխատանքային խումբ ստեղծելու և դրա անհատական կազմը հաստատելու մասին» N180-Ա որոշումը:
      2. Ընդունվել է «Հայաստանի Հանրապետության աշխատանքի և սոցիալական հարցերի նախարարի 2015 թվականի օգոստոսի 3-ի N115-ն հրամանում լրացումներ կատարելու մասին» ՀՀ աշխատանքի և սոցիալական հարցերի նախարարի հրամանը:
      3. Հանրապետության բոլոր 55 սոցիալական աջակցություն տրամադրող տարածքային մարմինների (ՍԱՏՄ) կողմից ներկայացվող պետական նպաստների և ավանդների փոխհատուցման համակարգերից դուրս մնացած ընտանիքների 2019 թվականի փետրվար ամսվա վճարման ցուցակներում նպաստի կամ ավանդների փոխհատուցման իրավունքի վերականգնման հիմքերի ուսումնասիրություն և առաջարկության ներկայացում:
      4. Հանրապետության բոլոր ՍԱՏՄ-ների կողմից ներկայացված պետական նպաստներից դուրս մնացած ընտանիքների 2019 թվականի փետրվար ամսվա վճարման ցուցակներում նպաստի իրավունքի վերականգնման վերաբերյալ ներկայացված տեղեկատվության ամփոփում:
      5. Հանրապետության բոլոր ՍԱՏՄ-ների կողմից ներկայացված պետական նպաստների 2019 թվականի հունվար ամսվա վճարման վերաբերյալ փոխադարձ հաշվետվության ակտերի ընդունում և ամփոփում:
      6. ՍԱՏՄ-ներին տրամադրվել է հարակից բազաներից ստացված 2019թ. հունվարի 1-ի դրությամբ ՀՀ զբաղվածության ոլորտի գործառույթների իրականացնող «Գործ» և ԱԳՀ-ում հաշվառված անձանց տվյալների համադրման արդյունքները, հաշմանդամների հաշվառման «Փյունիկ» և ԱԳՀ-ում հաշվառված անձանց տվյալների համադրման արդյունքները, էլեկտրոնային կենսաթոշակ տեղեկատվական համակարգում ընդգրկված՝ կենսաթոշակ և ԱԳՀ-ում հաշվառված անձանց տվյալների համադրման արդյունքները, մինչև 2 տարեկան երեխաների խնամքի նպաստ ստացող և ԱԳՀ-ում հաշվառված անձանց տվյալների համադրման արդյունքները, ԿԴԻԳ տեղեկատվական համակարգում հաշվառված պետական և ոչ պետական մանկատներում բնակվող երեխաների և ԱԳՀ-ում հաշվառված անձանց տվյալների համադրման արդյունքները, սոցիալական պաշտպանության ծրագրերում ընդգրկված տարեցների հաշվառման և ԱԳՀ-ում հաշվառված անձանց տվյալների համադրման արդյունքները, պետ.ռեգիստրից ստացված, մաքսային գործարքներ կատարած, պետ.ավտոտեսչությունից ստացված տեղեկատվության ցուցակների վերաբերյալ տեղեկատվությունները:
      7. Իրականացվել է ՀՀ նախարարություններից և այլ պետական մարմիններից ստացված տեղեկատվության ՍԱՏՄ-ների կողմից 2019 թվականի հունվար ամսին կիրառման վերաբերյալ հաշվետվությունների ստացումը և ամփոփումը:
      8. «Հայփոստ» ՓԲԸ-ից և «Նորք» տեղեկատվավերլուծական կենտրոնից ստացվել, համեմատվել և ամփոփվել են պետական նպաստների 2019 թվականի հունվար ամսվա վճարման տվյալները:
      9. «Հայփոստ» ՓԲԸ-ին մատուցած ծառայությունների դիմաց վճարելու համար տրվել է պետական նպաստների և վճարման մասին եզրակացություն:
      10. ՀՀ ԱՍՀՆ սոցիալական ապահովության պետական ծառայություն է ներկայացվել պետական նպաստների 2019 թվականի փետրվար ամսվա վճարման համար անհրաժեշտ ֆինանսական միջոցների հայտ-պահանջագրերը, ինչպես նաև համակարգվել է պետական նպաստների վճարման աշխատանքները:
      11. Պարբերաբար կազմակերպվել են քննարկումներ` «Նորք» ՏՎԿ-ի և ոստիկանության և վիզաների վարչության, Կառավարությանն առընթեր անշարժ գույքի կադաստրի պետական կոմիտեի կողմից տրամադրված տեղեկատվական բազաների համադրման արդյունքում առաջացած անճշտությունների վերաբերյալ:
      12. «Գազպրոմ Արմենիա» և «Հայաստանի էլեկտրական ցանցեր» ՓԲԸ-ին տրամադրվել են համաձայն Կառավարության 2016 թվականի նոյեմբերի 3-ի «Սոցիալապես անապահով ընտանիքների կողմից սպառվող բնական գազի և էլեկտրական էներգիայի սակագների նվազմանն ուղղված միջոցառումների մասին» N1122-Ն որոշման` ընտանիքների անապահովության գնահատման համակարգում հաշվառ­ված անապահովության «20.00» միավորից բարձր անապահովության միավոր ունեցող ընտանիքների ցուցակները:
      13. Վարչության աշխատակիցների կողմից իրականացվել է «ՎՏԲ-Հայաստան բանկ» ՓԲԸ-ի կողմից տրված տեղեկանքների տրամադրման աշխատանքները սոցիալական աջակցության տարածքային մարմիններին:
      14. Վարչության աշխատակիցների կողմից իրականացվել է քաղաքացիների ընդունելություն և նրանց դիմումների պատասխանների կազմում:
      15. Վարչության նպաստների բաժնի պետը աշխատանքի և սոցիալական հարցերի նախարարի, նախարարի առաջին տեղակալի հետ մասնակցել է քաղաքացիների ընդունելությանը:
      16. Փետրվար ամսվա ընթացքում վարչության աշխատակիցները պատասխանել են նախարարություն ներկայացրած 855 գրությունների և դիմումների (432), որից 236-ը հատուկ հսկողության:
      17. Տրամադրվել է մեթոդական օգնություն ՍԱՏՄ-ների աշխատողներին, կատարվել են մի շարք վերլուծություններ, կազմվել են տեղեկանքներ, գրություններ, կատարվել են ղեկավարության տրված հանձարարականները և այլն:
      18. Այլ ընթացիկ և չպլանավորված աշխատանքներ:

**ՍՈՑԻԱԼԱԿԱՆ ԱՋԱԿՑՈՒԹՅԱՆ**

**ՎԱՐՉՈՒԹՅԱՆ ՊԵՏ Ա. ՄԻՆԱՍՅԱՆ**

**05.03.2019թ.**